ОТЧЕТЕН ДОКЛАД

 ЗА

 ДЕЙНОСТТА

 *НА НАРОДНО ЧИТАЛИЩЕ „ВИДЕЛИНА – 1928“*

С.КУКОРЕВО ЗА 2023 год.

І. КРАТКА ХАРАКТЕРИСТИКА НА ЧИТАЛИЩЕТО

 Народно читалище „Виделина – 1928“ е инициатор на редица културни прояви от местен и регионален характер. Читалището е не само средище за съхраняване на традициите на местното население, но е и социален, културно-информационен и образователен център за местната общност. Съхранява, обогатява и разпространява културното наследство на родния край. Самодейците от читалището пресъздават народните обичаи и нагледно показват, че народните традиции и обичаи са живи и се предават от поколение на поколение.

Ежегодно културните прояви и празници подържат духовния живот в нашето населено място.

Художествено-творческата дейност в читалището цели запазване и развитие на традиционните ценности на българския народ, съхраняване на обичаите и традициите, както и създаване на нови традиции, породени от нуждите на местните общности. Чрез тази дейност читалището работи за привличане на младите хора и учениците към читалищните самодейни колективи. С изявите на читалището се обогатява културния живот в село Кукорево, за утвърждаване на националното самосъзнание и съхраняване богатството на местната култура. Чрез тази си дейност нашето читалище има възможност за популяризиране на нашето населено място в страната. За осъществяване на тези си задачи бяха организирани следните празници:

* Организиране и провеждане на местни фолклорни празници
* Организиране и провеждане на празничните прояви, посветени на деня на община „Тунджа“.
* Поддържане на утвърдените форми в любителското художествено творчество и създаване на нови, ангажирано участие в общинските конкурси, празници и други прояви

През изминалата 2023 година в читалището се честваха всички празници от националния и обредния календар.

 На 21.01.2023 г. традицията бе спазена и тази година за пореден път в Кукорево НЧ ”Виделина-1928” и клуб на пенсионера както винаги заедно, рамо до рамо, и в трудните ни делници, и в хубавите ни български празници отново отбелязоха празника „бабинден“. Един от първите зимни празници в календара, който се ползва с голямо уважение от жените, защото е празник на живота и на раждането.

Какво се хоро извило,

Извило и подредило,

в КУКОРЕВО село голямо,

на днешния празник БАБИНДЕН!

 По стара българска традиция самодейките пресъздадоха ритуала, който включва традиционното поливане на „бабата”, даряването й с кърпа и сапун и израждане на бебето. Жените приготвиха баници и други кулинарни изкушения. Читалищният секретар поздрави всички присъстващи с добре дошли и им пожела здраве, благополучие и повече бебета през новата година да се родят в селото ни. За присъстващите имаше много изненади и богата празнична програма. Празникът продължи с много настроение, песнн, танци, смях, забавни игри и проведен конкурс за най- млада баба, най-възрастна баба и мисис супер баба с най –голям опит. Наградените получиха корона, диплома, правилник на бабата и пролетно цвете. Всички си пожелаха през 2023г. да се родят повече бебета в село Кукорево.

-Хубава песен запей

Българско хоро заиграй.

Млади и стари

Заедно да се съберем!

Една запазена традиция, един красив празник! Здраве и дълголетие на всички баби!

Любовта и виното вървят заедно.

По стара българска традиция кукоревци отбелязаха на 14 февруари празника на лозарите и винарите „Трифон Зарезан” в центъра на село Кукорево.

Нашето село Кукорево, днес празнува Зарезан

И към лозата се отправи, да направи водосвет

С вино се лоза полива, за да има берекет

Да се ражда едро грозде, жълто като кехлибар

Да го има на софрата, този чуден божи дар

Празникът ще продължи, много вино ще се лее

За щастливи, бъдни дни!

Хубавото вино се създава с много любов, а любовта се отбелязва с хубаво вино!

Празникът на виното и веселието в Кукорево започна от сутринта с пресъздаване на ритуала по зарязване на лозата в центъра за берекет и плодородие. Бай Христо заряза заедно с кмета на с.Кукорево Кольо Дичев, отрязоха по пръчка от лозата и поляха с вино, както повелява традицията. Наречени бяха думи за здраве и берекет, за благоденствие и късмет. Приветствие отправи секретаря на читалището като поздрави всички присъстващи. Децата от ОУ „Христо Ботев” село Кукорево създадоха настроение с китка от народни хора, след което празникът продължи в читалището с много песни, хора и конкурс за „най-добро домашно вино и ракия”. Празникът беше организиран от НЧ ”Виделина-1928” и Кметство Кукорево.

Хубаво е, че се тачат и пресъздават народните обичаи, но още по-хубаво е, че се приобщават и децата към тях. Кукоревци могат да са спокойни, че и следващата лозарска година ще бъде богата и плодородна. Този празник за сетен път доказва, че кукоревци са радетели и пазители на всички родни български обичаи.

 На 18 февруари самодейците от Певческата ни група и танцовия ни състав участваха във фолклорната програма на 18-тия Общинския празник на виното „Скалица 2023”. Въпреки студеният вятър, който се разнасяше танцьорите се вихреха с хората Арканул, Бучемиш и Костенско. Поздравления за отличното ни представяне!

По време на официалната част бяха наградени най-добрите производители на бели, червени вина и ракия от цялата община. Големият Общински празник на виното постави и финала на честването на Деня на лозарите и винарите от региона. Тази година беше малко по-различна имахме и представители от Кукорево в конкурсите за най-добро вино и ракия. Накрая беше зарязана и лозата пред читалището, дарена от кмета на Горна Оряховица, който е родом от Скалица.

На 1 март отбелязахме Баба Марта, Деня на самодееца и любителското художествено творчество.

Баба Марта бързала, мартенички вързала, бели и червени, румени, засмени….

Всички с много радост и нетърпение посрещнаха кукоревската баба Марта в село Кукорево. Тя – самодейката Жана Дияновав ролята на баба Марта гостува на ДГ „Щурче” с.Кукорево, закичи децата с най-красивите мартенички, които бабата е направила, пожела им да са бели и червени, румени, засмени, а те от своя страна я поздровиха със стихчета и песнички, посветени на нея.

Баба Марта – един истински български празник, с хилядолетна традиция, на който си пожелаваме много здраве, щастие, любов, късмет….Това е един чудесен празник за самодейците от Кукорево, които не жалят време и сили, за да работят за запазването на българската традиция и култура. Само когато си постоянен и репетираш в студените зали, след тежък работен ден, при грижите, които всеки човек има…. Само когато съпреживееш изкуството, докато го създаваш на сцената…Само когато се разплакваш умилен от искрените аплодисменти на публиката, за която си се раздал….

Тогава и само тогава можеш да разбереш себе си и хората, които си докоснал със самобитния си талант, да усетиш неговата сила, красота и полза и да изпиташ чувство на удовлетворение, че си бил полезен някому (пък бил той и непознат) и си влязъл с добри намерения в душата му. Защото да бъдеш самодеец е чест! Да си самодеец, се иска сърце и душа! А, който ги притежава, не може да бъде студен, зъл и злопаметен! Затова, когато човек види отстрани как се отнасят един към друг самобитните таланти и когато не са на сцената, колко са задружни и как се веселят, с колко усилия и всеотдайност пазят своя „храм” и люлка на традициите- читалището, му се приисква да си открадне малко от тази непринуденост и чистота, да я затвори в душата си, за да го стопля в безрадостното и сиво ежедневие. Ръководството на НЧ „Виделина-1928” с.Кукорево благодари на всички самодейци за всеотдайността и участието във всички наши мероприятия! Пожелаваме на всички да бъдат живи и здрави, упорити, все така задружни и весели, да продължават с много любов и вдъхновение да съхраняват и предават на поколенията чистия български фолклор песните, танците, и обичаите. Успешна творческа година!

 Честване на Трети март – Националния празник на Република България, табло и кът с рисунки, посветени на 145 години от Освобождението на България от османско робство, съвместно с учениците от ОУ „Христо Ботев” показахме, че сме горди българи, и се преклонихме пред паметта на онези, които са платили с живота си за нашата свобода. Поклон пред паметта на всички, проляли кръвта си за свободата на България!

„Бъди красива като пролетта!

Бъди нежна като вечерта!

Бъди горда от това,

Че носиш името ЖЕНА!”

В навечерието на 8 март - Международния ден на майката и жената, НЧ „Виделина – 1928“ заедно с пенсионерския клуб празнично отпразнуваха най-женския празник - 8 март. Приветствие към всички жени отправи секретаря на читалището Веселина Димитрова, като им пожела да бъдат здрави, щастливи, обичани. Нека на този ден признанието, ласкавите думи да докоснат сърцата им. Председателят на клуба Вельо Велев и читалищният секретар подариха на всички присъстващи жени по цвете в знак на уважение и признателност.

Празникът продължи с добро настроение, много музика, викторина, томбола, веселие и много усмивки.

На 22 март с песни и танци посрещнахме идването на пролетта, отново заедно НЧ „Виделина” и ПК „Надежда”. Нека да е пролет! Да е слънчево и цветно в сърцата ни, да има любов и доброта и много красота! Повеселихме се и всички получиха почерпка от читалището.

От 04.04.2024г. стартира нова група за начинаещи към ТС „Тракиец” с.Кукорево да изучават български народни хора.

На 2 април е Международен Ден на Детската Книга. Приказките и тяхната магия, са неделима част от детството. Детските книжки имат съзидателна и образователна сила.

„Ако искаш умен да растеш, книжки трябва да четеш.”

Дете, което чете

Един ден

Ще бъде ЧОВЕК,

Който мисли….

Празникът съвпада с рождения ден на детския писател Ханс Кристиян Андерсен, кой е създал едни от най-великолепните приказки на всички времена. „Няма по-хубави от тия, които създава самия живот”, казва Андерсен, с което показва колко правдиви и истински са неговите истории.

Определянето на специален празник на книгата за децата има за цел да вдъхне любов към четенето у децата и да обърне внимание на обществото върху детската книга и литература за деца като цяло.

На 09 април самодейците от ТС „Тракиец” и Певческата група при НЧ ”Виделина-1928” и ПК „Надежда” с.Кукорево се представиха достойно в Общинския пролетен празник на хармонията и красотата „От Цветница до Гергьовден” 2023. Хармония, красота, талант и традиция озариха парка на село Генерал Инзово, където самодейни колективи и индивидуални изпълнители от различни населени места, представиха пред многобройната публика великолепието на фолклора ни. В този пролетен ден изобилстваше богатството на тунджанския фолклор и пъстротата на народните носии, съхранени от самодейците. Талантливите и гласовити участници в общинския празник на хармонията и красотата отново поставиха пред журито нелеката задача да определят най-добрите колективи и индивидуални изпълнители. Така певческата ни група и танцовият състав завоюваха призовите две първи места и два златни медала - за блестящото си представяне. Самодейците от танцовият състав участваха за първи път с новите носии, направени по проекта на община „Тунджа”

На 20 април по случай деня на община „Тунджа” се проведе в центъра на Кукорево празничен концерт на Величка Русева „Любима Тунджанска земя”. Въпреки студеното ветровито време, присъстващите на концерта се повеселиха и си поиграха.

На 21 април участие на групата за автентичен фолклор в Общински празник на художествената самодейност „Хоро се вие, песен се пее” 2023 в с.Тенево и получи диплом за участие и отлично представяне.

На 05 май участие на ТС „Тракиец” в празник на селото и 95 години НЧ „Джон Атанасов-1928” с.Бояджик, самодейците ни се представиха отлично, за което получиха грамота, почерпка и парична награда.

На 23 май участие на певческата група и ТС ”Тракиец” в празника на село Победа. Отново отлично представяне на двете групи, за което получиха грамота, почерпка и парична награда.

 В навечерието на 24 май - деня на българската просвета и култура, и на славянската писменост, на този светъл празничен ден читалището съвместно с община „Тунджа” награди с отличия „Почетен Знак Герб на община „Тунджа” ЗЛАТЕН, и диплом Групата за автентичен фолклор и ТС „Тракиец” при НЧ „Виделина-1928” с.Кукорево, а самодейката Стоянка Пенева Тодорова и самодейката юбилярка Нела Димитрова Илчева бяха наградени със сребърни плакети, присъдени с решение на Общински съвет Тунджа и със заповед на кмета на общината, за значителен принос в областта на културата.

На 27 май самодейците от ТС „Тракиец” и певческата група при Народно читалище „Виделина-1928", с. Кукорево участваха във Фолклорен фестивал „Тунджа пее и танцува” 2023 в гр.Елхово. Двете групи се представиха отлично и получиха грамоти за участие, а танцьорите от танцовия състав завоюваха трето място и имат парична награда. Благодарим Ви момичета от двете групи, за прекрасното представяне! Читалището осигури транспорта на двете групи и за читалищни членове.

На 30 май на гости в библиотеката при НЧ „Виделина-1928”с.Кукорево ни бяха учениците от ОУ „Христо Ботев и учителите им. Очаровани от многото детски книжки, децата с голям интерес разглеждаха, прелистваха, четяха и споделяха. За някои това беше първа среща с библиотеката, а за други вече не, но ние вярваме, че скоро и те ще бъдат наши редовни читатели. Малките поситители разгледаха пъстрите книжки, припомниха си молбата на книгата и научиха правилата за ползване в библиотеката.

На първи юни по случай Международния ден на детето, децата от ДГ ”Щурче” направиха един приказен карнавал в центъра с много музика, песни и танци. Всяко изпълнение на малките артисти беше посрешнато с бурни аплодисменти. Всички им пожелахме безгрижно детство и много щастие, да бъдат винаги здрави, задружни и весели. Децата получиха подарък от НЧ „Виделина-1928” огромна торта. На втори юни отдаваме почит на поета-революционер Христо Ботев и другите герои, дали живота си за свободата на България. Отбелязваме 147 години от гибелта на Ботев (1848-1876) и на загиналите за свободата и независимостта на България с празнична витрина-кът и Дълбок поклон! На 04 юни участие на певческата група в Народен събор „Света Троица”2023 с.Устрем. Самодейците се представиха отлично за най-добро изпълнение на народна песен от група и получиха грамота за участие, диплома първо място и парична награда. Браво момичета! Това са жени, които милеят за българския фолклор и го носят в сърцето си! Показват го чрез хубавите песни и непресъхващите традиции, които предават на децата и внуците ни! Гордеем се с Вас! Нека успехите ни продължават да се множат, за да прославяме община „Тунджа” и село Кукорево! Читалището осигури транспорта за певческата група и за читалищни членове. На 22 юни участие на самодейци от Кукорево в откриване на жътвената кампания на община Тунджа в с.Търнава с жътварска трапеза, обредни хлябове от читалището и пенсионерския клуб, и с фолклорни песни от певческата група в празничната програма, която съвпадна с деня на българския фолклор. Самодейците получиха грамота за участие в традиционен обичай „Зажънване”, грамота за обреден хляб, грамота за участие на певческата група и парични награди. На 26 юни участие на певческата група в празничен концерт „Настроение” в с.Стара река по проект „Творческа резиденция Тунджа”. Самодейците получиха грамота за участие, почерпка и парична награда. На 29 юни участие на самодейци от с.Кукорево в Общинския празник на традициите „Модата се мени, фолклорът остава” в с.Г.Инзово Представихме кът от стара селска къща, традиционни местни ястия, за което получихме грамота за участие и предметни награди. На 01 юли, благодарение на осигурения транспорт от община „Тунджа” самодейците от певческата група участваха във ФФ „Фолклорна палитра” 2023 в гр.Девня, за което се представиха добре и грабнаха медал и диплом трето място в категория певчески групи, раздел „Колективи”. Браво самодейци, благодарим Ви за положения труд, за времето, което отделяте за репетиции, за вашата отдаденост към читалището, все така да сте начело в класациите и да ни прославяте! На 06 септември участие и достойно представяне на Групата за автентичен фолклор във Фолклорен празник „Всички българи заедно”, посветен на Съединението на България. Групата получи грамоти за участието си- от Българската академия на науките и изкуствата и от Асоциация Обмен-България-Франция, община „Тунджа”. На 16 септември участие на младежите от с.Кукорево с ръководители: Радослава Стоянова и Нела Илчева в Международен младежки фестивал „Тунджа- творчество и иновации 2023” с.Безмер. Достойно представяне, купа и грамота за второ място в отборното класиране, възрастова група 15-20 години. Поздравления! На 1 октомври отдаваме почит уважение и любов към нашите родители, нашите баби и дядовци и всички възрастни хора. Желаем им здраве и достойни старини! Настоятелството при НЧ „Виделина-1928” с.Кукорево поздрави членове от пенсионерския клуб и всички свои членове по случай международния ден на хората от третата възраст. Старостта е естествена част от живота на всеки човек. Нека с общи усилия направим така, че тя да бъде изживяна достойно. Бъдете здрави, дълголетни, обичайте се и устоявайте на бурите на живота! На 1 октомври самодейците при НЧ „Виделина-1928” с.Кукорево, общ.”Тунджа” взеха участие в Национален фестивал на старата градска песен „С песни от свила – Минаха години” 2023 в гр.Свиленград. Изпълненията бяха оценявани от професионално жури в състав: Бони Милчева - водещ на предаването „Ако зажалиш”, Надежда Захариева - поетеса и Ваня Папазова - старши експерт „Хуманитарни дейности” при община Свиленград. Певческата група се представи отлично и бе удостоена с грамота за участие, диплом и сребърен медал- второ място в категория „Певческа група” . От името на цялото ръководство на читалището изказваме своите благодарности на самодейките от групата, които за кратко време с много труд в горещите летни дни, всеотдайност и професионализъм постигнаха отлични резултати. Благодарим на ръководството на община „Тунджа” за осигурения транспорт. На 07 октомври ГСГП „Тунджа” при НЧ „Виделина-1928” с ръководител Керанка Динева се представи достойно като участва в първото издание на Националния фестивал на старата градска песен „В прегръдката на Танголита”, в гр.Нова Загора. Всички учатници преминахме във фестивално шествие до Градската градина и дегустация на местни вина. Това бе едно вълнуващо участие, което ни донесе още по-вълнуващо предложение, поканени сме лично от Председателя на журито на фестивала Бони Милчева да гостуваме в телевизионното й предаване „Ако зажалиш” по телевизия СКАТ. За нас е чест и гордост да получим тази висока оценка! Групата получи благодарствено писмо от община Нова Загора. На 26 октомври отбелязохме 95 години от създаването на НЧ „Виделина-1928” с.Кукорево. В празничният концерт пред сградата на читалището се включиха всички самодейци, ученици от ОУ „Христо Ботев” с.Кукорево, гости и приятели. Празник без хоро не може, това го показаха танцьорите от ТС „Тракиец” с.Кукорево. Читалището зарадва всички членове, самодейци, гости и приятели с огромна торта и почерпка за празника. НЧ „Виделина-1928” отбеляза първи ноември – Денят на народните будители с табло в библиотеката. Независимо, че днес живеем в сложно и трудно време, нека вярваме и не губим надежда за утрешния ден, да не забравяме, че Българщината е опазена през вековете и да продължим делото на будителите ни и работим за духовното израстване на младото поколение. Бъдете здрави и все така активно раздавайте искрите на таланта и творчеството, които носите в себе си. На 07 ноември в салона на читалището ни изненада пътуващ фестивал от Гр.Пазарджик, Реалност реалити по програма „Културно предприемачество, наследство и сътрудничество с фондация „Невиждан театър” и актьори от Норвегия. На 22 ноември наши гости в читалището бяха учениците от начален етап при ОУ „Христо Ботев” с.Кукорево. С влизането си децата чуха да се лее тракийска народна песен от самодейките ни, а това бе репетицията на певческата група. Така жените им попяха, а после си размениха ролите, като двата класа поотделно попяха на жените. На излизане посетиха музейната сбирка към читалището, която е като стара селска къща. На втория етаж малките първокласници и третокласници разгледаха библиотеката, като се запознаха с реда и как се става читател. Видяха, че всяка книжка има точно определено място. Посещението продължи с четене на любими детски приказки. На тръгване всички бяха много развълнувани, очаровани и обогатени от срещата и си обещаха да ни гостуват отново. Читалището се включи на 14 декември в коледния благотворителен бал на община „Тунджа”, който отново събра хората с добри сърца, чиято кауза са нашите деца. Подготвихме сувенири за коледния базар и голяма погача за кулинарния. Най-чаканият, най-вълнуващ и неповторим празник за всички деца настъпи. Коледа в ДГ „Щурче” с радост и вълнение, с грейнали очички децата пяха, танцуваха и се забавляваха. Но най-големи емоции предизвикаха идването на дядо Коледа. Щедрият дядо Коледа поздрави децата и им донесе много подаръци, а от НЧ „Виделина-1928” децата получиха вкусна погача и много подаръци. На 23 декември с вълнуващи емоции премина празничният Коледен концерт в салона на читалището. С талантливите изпълнения на самодейците от ТС „Тракиец” напреднали и начинаещи, певческата група, Децата от ОУ „Христо Ботев”, чаровната певица Пламена с музиканта Асен и танцуващите коледари с ръководител Илия Сербезов стоплиха сърцата на всички присъстващи. Концертът продължи навън с много хора и заря..

За поредна година библиотеката при НЧ ”Виделина-1928” се включи в инициативата на Националната седмица на четенето от 22 до 26 октомври. Така по повод Националната седмица на четенето имахме посещение в библиотеката от най-малките читатели, децата от ДГ ”Щурче” с.Кукорево. Те с голям интерес посетиха библиотеката в читалището и имаха възможността да се запознаят с ”Любими приказни герои” от приказките в библиотеката. В книгите се крие особено очарование- те ни носят наслаждение, говорят с нас, дават ни добър съвет и стават наши приятели!

 В детският отдел на библиотеката към читалището направихме табла и кът с витрини, посветени на годишнини:

- На 6 януари се навършват 175 години от рождението на великият поет и революционер Христо Ботев /6.01.1848г./, роден в Калофер. „Само онзи, който е живял, страдал и плакал с народа си – само той може да го разбере и да му помогне.”

 Поклон пред светлата му памет! ”Тоз, който падне в бой за свобода, той не умира…!” „Но стига ми тая награда-

Да каже нявга народът:

Умря сиромах за правда,

За правда и за свобода..” Христо Ботев

 - На 12 януари 395 години от рождението на Шарл Перо. „Мечтата е желание на Сърцето”, казва Шарл Перо. Той е сладкодумният разказвач на легендарните детски приказки, с които от векове израстват поколения деца. Най-известните приказки на френския писател са „Спящата красавица”, „Пепеляшка”, „Червената шапчица”, „Котаракът в чизми” и др. Шарл Перо се смята за основоположник на жанра на детските вълшебни приказки. И до днес неговите произведения радват малки и големи.

- На 13 януари 160 години от рождението на Алеко Константинов. Български писател, адвокат и общественик, автор на произведения като „До Чикаго и назад”, Бай Ганьо”, „ Пази боже, сляпо да прогледа”.

- На 13 януари се навършват 145 години от рождението на големия български поет Пейо Яворов /13.01.1878г./ Пейо Тотев Крачолов, по–късно познат като Пейо Яворов е роден в град Чирпан, станал известен като един от най-великите български поети под псевдонима Яворов. „Две хубави очи. Душата на дете в две хубави очи музика - лъчи. Не искат и не обещават те…… Душата ми се моли, дете, душата ми се моли!” Поклон!

- На 21 януари се навършват 19 години от смъртта на забележителния Йордан Радичков! Той е един от емблематичните български писатели, драматург и сценарист. Два пъти е номиниран за Нобеловата награда за литература. Автор, наричан майстор на късия разказ, Радичков е писател с уникални запомнящи се фрази…

- 05 февруари- в памет на Леда Гео Милева – любимата детска писателка на няколко поколения в България!/5 февруари 1920г.-5 февруари 2013г.

- 18 февруари 1873 година един от най-мрачните дни в историята ни. -На тази черна дата

за цяла България,

за цял един народ

един велик българин

тръгва по пътя към

 БЕЗСМЪРТИЕТО!!!

Отбелязваме с витрина по случай 150 години от обесването, гибелта на Васил Левски. Апостолът е светла фигура в българската предосвобожденска епоха. Той отдава живота си за освобождението на България от турско робство.

 Мотото на живота му е: „Ако спечеля, печеля за цял народ, ако губя, губя само мене си”, 150 години Безсмъртие! Дълбок Поклон пред паметта на Апостола! Васил Левски /1837-1873/

- На 28 февруари 116 години от рождението на Емилиян Станев, роден във Велико Търново. Създава творби, които се отпечатват трайно в литературната ни история- „Крадецът на праскови”, „Антихрист”, „Търновската царица” и др. Пише еднакво добре за възрастни и за деца.

- На 28 март да си спомним за най-нежния поет в българската литература – Димчо Дебелянов, който е роден на 28 март 1887 в Копривщица. Отбелязваме 135 години от рождението на поета и офицер от българската армия Димчо Дебелянов.

„Аз отивам да изпълня

Патриотичния си дълг

И зная, че няма да се върна

Ще блесна като звезда и ще угасна”

Димчо Дебелянов

- 14 април 202 години от рождението на Георги Сава Раковски/1821г.-1867г./ – основоположник но организираната националнореволюционна борба за освобождението на България, революционен демократ, писател/поет, публицист, журналист, историк и етнограф/етнолог. „Бащино огнище не забравяй, стари обичаи не презирай.”

- На 9 юли/1850-1921/ се навършват 173 години от рождението на е патриархът на българската литература Иван Вазов, който през целият си живот е носил България в сърцето си. Тя му отвръща със същото, а той и неговото творчество са неделима част от българщината и самосъзнанието на българите.

- На 18 юли 146 години от рождението на Елин Пелин /1877-1949/. Наричат го „певец на българското село”, защото изгражда незабравими образи и картини на селския живот в произведенията си. През 1904г. излиза първият том на неговите „Разкази”. А първият от разказите в този сборник е „Косачи”- една от най-известните му и обичани от читателите творби.

- 18 юли, днес се навършват 186 години от рождението на Васил Иванов Кунчев-Левски! И тази година, както винаги си спомняме за живота и делото на най-великия син на Майка България. Любовта и вярата към Левски в български народ са безрезервни. Всеки българин носи сега и завинаги частица от Левски в себе си. Този необикновен човек лиши себе си от семейство и човешко щастие, за да се посвети на цял един народ. Докато я има България, ще я има почитта към Апостола! Поклон!

- На 23 юли почитаме паметта на големия български поет Никола Йонков Вапцаров! /07.12.1909 – 23.07.1942/ Поклон!

„Разстрел, и след разстрела – червей

Това е толкоз просто и логично.

Но в бурята ще бъдем пак със тебе,

Народе мой, защото те обичахме!”

 Н.Й.Вапцаров

-На 21 август се навършват 121 години от рождението на Ангел Каралийчев.

„Заромоля дребен есенен дъждец.” „Майчина сълза”

Поклон пред паметта му!

-На 28 август е родена голямата българска поетеса от еврейски прпоизход Дора Габе/1886-1983/. Поклон!

- 18 септември 125 години от рождението на Христо Смирненски! Почитаме таланта на големия поет с едно от неговите вечни стихотворения: „Братчетата на Гаврош”
Ти целия скован от злоба си,

О, шумен и разбулен град,

И твойте електрични глобуси

Всуе тъй празнично блестят!

- На 22 септември се навършват 102 години от смъртта на големият писател и академик Иван Вазов. Патриархът на българската литература умира на 22 септември 1921г. Поклон пред един от най- заслужилите българи, обичан в цялата страна!

 „Един ще жали, друг ще проклина, но моите песни все ще се четат.”

|  |
| --- |
|  |
|  |

-На 2 октомври се навършват 107 години от смъртта на поета Димчо Дебелянов, от датата на която България загуби един от верните си синове- прекрасен поет, преводач и сатирик! Подпоручик Димчо Дебелянов пада убит в сражение на 2 октомври 1916 г. в боя с англичаните близо до Горно Караджово /Моноклисия – в Гърция/ само на 29 години и 6 месеца. Безсмъртни остават стиховете му! Поклон!

- На 15 октомври се навършват 86 години от смъртта на писателя Йордан Йовков. 1937г. Умира един от най - обичаните български писатели, велик познавач на българската душа в пътуването и към доброто. Нека никога не се забравят неговите произведения! Поклон!

- На 20 октомври да си спомним за Димитър Талев.Един от най-обичаните български писатели, роден на 1 септември 1898г. в Прилеп./1898-1966/. Автор е на тетралогията”Железният светилник”, „Преспанските камбани”, „Илинден”, „Гласовете ви чувам”. Умира на 68 години и еистинско чудо, че доживява тази възраст.

- На 29 октомври 109 години от гибелта и на поета революционер Пейо Яворов. Меланхоличен, но затова пък изпълнен с любов към родината, поезията, разбира се, не на последно място, към Лора и Мина. Всяко негово стихотворение ви докосва, всяка негова творба се запечатва в съзнанието ни, кара ни да искаме да четем още и още от творчеството му. Поклон!

Тази година предвид безопасното здраве се чества най-светлия празник -1 ноември- Денят на народните будители с табло и кът за будителите, да си спомним за делото на всички будители – писатели, поети и революционери, отдали живота си за съхраняването на българския дух и възраждането на националното ни самосъзнание! Ден на Българската духовност! Поклон пред всички самодейци и общественици, посветили живота си за запазване и развитие на културата на село Кукорево!

Поклон пред святото им дело! Будители народни!

Поклон за дарената светлина, мъдрост и пример!

„Да се знае, да се помни, че България е жива! На будителите скромни, българинът китка свива!”

Поклон Вам, будители народни!

- 4 ноември 1966 година в спомен за Веселин Ханчев. Респект и поклон пред Българската литература, която ни кара да се гордеем с нашата история. Историята на един народ, на една държава е тясно свързана с културното наследство и народно творчество. На това всъщност се дължи безсмъртието на един народ. Поклон пред паметта на великия Веселин Ханчев!

- 7 ноември 1834 г. е роден Любен Каравелов, български писател енциклопедист, журналист, етнограф, национален герой, борец за свободата на България от османска власт /07.11.1834 – 21.01.1879г./

- На 9 ноември се навършват 143 години от рождението на един от най-обичаните български писатели като Йордан Йовков, роден на 9 ноември 1880 г. в Жеравна /1880г.-1937г./. Той е български писател, класик на българската литература. Избран е единодушно за член на Съюза на писателите от 1920 г. В творчеството му откриваме света на доброто и истинското!

„С мъки, с нещастия е пълен тоя свят, но все пак има нещо, което е хубаво, което стои над всичко друго - любовта между хората.”

Йордан Йовков, Из разказа „Песента на колелетата”

- На 14 ноември се навършват 116 години от рождението на Астрид Линдгрен – шведска писателка, авторка на „Пипи дългото чорапче” , „Емил от Льонеберя”, „Карлсон, който живее на покрива” и др.

- На 16 ноември се навършват 40 години от смъртта на незабравимата Дора Габе! Поклон пред личността и таланта на поетесата и общественичка! Тя е писател, есеист, преводач и критик, известна още като „примата” на българската поезия. Авторка е на десетки книги за малки и големи, като творбите й са издадени на повече от 15 езика. Дора Габе живя дълъг и интересен живот, оставяйки след себе си огромно поетично творчество, което се превърна в истински духовен мост между миналото и бъдещето. „Там, където е текло вода, може пак да потече, но от чакане, ще ти е минала жаждата…. Дора Габе

- На 17 ноември отбелязваме 196 години от рождението на Петко Р. Славейков- български поет, публицист, фолклорист и политик, дал много както на литературния, така и на обществения живот в България. ”Всяка власт, която се отдалечава от народа, пада като дърво, отсечено в корена.” Петко Р. Славейков

 Роден на 17 ноември 1827 г. във Велико Търново, в дома на Рачо Казанджията. Майка му, Пенка, умира при раждането, а той е спасен по чудо.

- На 23 ноември 120 години от рождението на Асен Босев/1903-1997/ - големият поет с детска душа.

- На 24 ноември /стар стил/ преди 113 години се ражда Великият Вапцаров!

„Времето се отразява най-добре на четири неща: - старото дърво е най-добро за горене, старото вино е най-хубаво за пиене, на старите приятели може да се разчита, а старите автори са най-добри за четене”. „Франсис Бейкън”

- На 24 ноември 197 години от рождението на Карло Колоди, автор на книгата „Приключенията на Пинокио”, едно от най-прочутите произведения в историята на детската литература. Тази книжка е и едно от най-превежданите за всички времена по цял свят. Преведена е на над 90 езика.

 - На 7 декември 114 години от рождението на Никола Вапцаров. Никола Йонков Вапцаров е български поет, чието творчество е предимно със социална и хуманна тематика. Единствената издадена приживе стихосбирка на Вапцаров, озаглавена „Моторни песни“, излиза през 1940 г. Превеждана е на редица езици.

 Преди в навечерието на Нова година всички искахме чудеса. А сега седиш и си мислиш: „Така ми се иска да е мир на Земята и близките ми да са здрави!”

ІІ. ИНФОРМАЦИЯ за дейността на читалищната библиотека за 2023г.

Библиотечната дейност към читалището е на нужната висота като периодично се обновява. Читалището разполага с голяма библиотека. Тази година отново подновихме абонамента за вестник „Трета възраст”. „Книгите трябва да носят удоволствие, а библиотеките – да напомнят на хората за нещата, които обичат.” „Тайната на книжаря” от Мишел Гейбъл

През тази 2023 година закупихме малко нова литература 73 бр. Книгите са съобразени с интересите и потребностите на читателите ни: художествена литература за деца и възрастни и учебна литература.

Читателите очакваха с нетърпение новата литература от 73 тома и останаха много доволни.

Четенето на книги има много ползи- обогатява речника, подобрява говоримата и писмената реч, развива когнитивните умения, стимулира мозъка, успокоява и облекчава негативните емоции, кара ни да се чувстваме по-живи и по-заредени. Ето защо е хубаво да срещаме децата си с книгите още в най-ранна детска възраст – да им четем, когато са бебета, да им даваме сами да избират книжки, да ги насърчаваме към самия процес на четене. Тук е времето да кажем, че ние, от Кукорево се включваме в една инициатива, наречена нито ден без книжки и като специалисти и родители я подкрепяме с две ръце. Нека да отгледаме и възпитаме четящи деца! Библиотеката е светилище на българската и световна култура, предадена ни от миналото. Силата на написаното слово ще пребъде, независимо от новите технологии, които съпътстват ежедневието ни, защото нищо не може да се сравни с усещането да се докоснеш до книгата.

Библиотеката при НЧ „Виделина-1928” с.Кукорево, разполага с 8486 тома литература. Читателите в библиотеката (през 2023 г.) са 119 души, от тях до 14 години – 78 бр. читатели. Заети книги – 705, а посещенията са 772. В заемна 392 и в читалня 380 посещения.Закупени нови книги по желание на читателите – 73 бр.

Основната група читатели в нашата библиотека са ученици до 14г. Читателите над 14 г. са ученици горна степен, студенти, работещи и пенсионери. Преобладаващата част от читателите – повече от половината са жени, останалите мъже. Броят на студентите читатели в библиотеката е намалял, което се дължи на факта, че младите хора активно ползват възможностите на интернет.

 През 2024 година очакваме да имаме повече изяви от културен характер в нашето читалище „Виделина – 1928“.

Песента е жива, когато се пее!

Танцът е жив, когато се играе!

Традицията е жива, когато се спазва!

Ние имаме своето достойно минало, своите традиции. Нека те ни помогнат в пътя ни напред, да ни учат отново да бъдем заедно, да вярваме в себе си, да отстояваме българското.

Изготвил: читалищен секретар: / Веселина Димитрова/

НАРОДНО ЧИТАЛИЩЕ „ВИДЕЛИНА – 1928“ С. КУКОРЕВО, ОБЩИНА „ТУНДЖА“

**П Л А Н - П Р О Г Р А М А**

ЗА РАБОТАТА НА НАРОДНО ЧИТАЛИЩЕ „ВИДЕЛИНА–1928”

С.КУКОРЕВО, ОБЩИНА ТУНДЖА, ОБЛАСТ ЯМБОЛ

**ЗА 2024 ГОДИНА**

Народно читалище „Виделина-1928” е единствен културно-информационен център на територията на село Кукорево. То е инициатор на редица културни прояви от регионален характер. Съхранява, обогатява и разпространява културното наследство на родния край.

Изготвянето на програмата за развитие на читалищната дейност през 2024 г. цели обединяване на усилията за развитие и утвърждаване на читалището като важна обществена институция, реализираща културната идентичност на село Кукорево.

НЧ „Виделина-1928“ с.Кукорево осигурява културно-етническо разнообразие, сътрудничество с общинска организация, НПО, ДГ „Щурче“, както и с ОУ „Христо Ботев“ с.Кукорево.

Дейността на НЧ „Виделина-1928” с. Кукорево е многообразна и включва няколко аспекта: организационна дейност, художествена самодейност, културно-масова работа, библиотечна дейност, финансово отчетна и стопанска дейност.

А. ОРГАНИЗАЦИОННА ДЕЙНОСТ

I. ОБЩИ СЪБРАНИЯ

Месец Март 2024 година

1.Отчет за дейността на читалището за периода януари-декември 2023 година.

 Докладва: Секретаря на читалището

 2. Отчет на проверителната комисия за периода януари-декември 2023 година и приемане на ГФО.

Докладва: Председателя на проверителната комисия Председателя на читалището

3.Приемане бюджет на читалище за 2024 година.

 Докладва: Секретаря на читалището

4. Приемане на културна програма за работа през 2024 година.

 Докладва: Секретаря на читалището

 ІІ ЗАСЕДАНИЯ НА ЧИТАЛИЩНОТО НАСТОЯТЕЛСТВО

 1.Месец Март2024 година

 Провеждане на годишно отчетно събрание на НЧ „Виделина-1928”с.Кукорево

 Докладва: Председателя на НЧ

 2.Месец Април 2024 година

 20 април - Участие на самодейците от с.Кукорево в Общински празник на Художествената самодейност „Хоро се вие, песен се пее“ 2024, с. Тенево

21 април - Участие на самодейците в Общински пролетен празник „Ромбана“ с. Генерал Инзово, 2024

 27 април - лазарки в Кукорево

Текущи въпроси

 Докладва: Председателя на НЧ

 3.Месец Май 2024 година

 2 май - „Велики четвъртък” боядисване на яйчица с децата от ДГ „Щурче” с.Кукорево

5 май - Великденско хоро в центъра, конкурс за „Най-шарено яйце

 Текущи въпроси

 Докладва: Председателя на НЧ

 4. Месец Юни 2024 година

* “Участие на самодейци в Общински празник на традициите „Модата се мени, фолклорът остава”

Текущи въпроси

Докладва: Председателя на НЧ

 5. Месец Юли 2024 година

 Отчет за първото шестмесечие на 2024 г.

Текущи въпроси

Докладва: Председателя на НЧ

 6.Месец Септември 2024 година

 Откриване на учебната година и новия творчески сезон за самодейците.

Текущи въпроси

Докладва: Председателя на НЧ

7. Месец Октомври 2024 година

 Празник на селото „Димитровден”

 Текущи въпроси

Докладва: Председателя на НЧ

 8.Месец Декември 2024 година

 Празнуване на Коледа и Нова година

 Текущи въпроси

Докладва: Председателя на НЧ

 Б.КУЛТУРНО - МАСОВА РАБОТА И ХУДОЖЕСТВЕНА САМОДЕЙНОСТ

Ежегодно културните прояви и празници подържат духовния живот в нашето населено място

Художествено-творческата дейност в читалището цели запазване и развитие на традиционните ценности на българския народ, съхраняване на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне на свободното време на учениците през лятната ваканция. С изявите на читалището ще се подпомогне за развитие и обогатяване на културния живот в село Кукорево, за утвърждаване на националното самосъзнание и съхраняване богатството на местната и етническа култура. Българският фолклор е събрал мъдростта на хилядолетната ни история, в която се преплитат минало, настояще и бъдеще. Чрез тази си дейност нашето читалище ще има възможност за популяризиране на нашето населена място в страната. За осъществяване на тези задачи ще бъдат организирани следните празници:

* Организиране и провеждане на местни фолклорни празници
* Организиране и провеждане на празничните прояви, посветени на деня на община „Тунджа“.
* Организиране и провеждане на празник на село Кукорево
* Поддържане на утвърдените форми в любителското художествено творчество и създаване на нови, ангажирано участие в общинските конкурси, празници и други прояви

1.МЕСЕЦ ЯНУАРИ 2024 г.

- 21 януари 2024 г. - Организиране на празник по случай деня на родилната помощ Пресъздаване на обичай „Бабинден” с участието на самодейци на читалището. На празника се включват жени от селото.

2.МЕСЕЦ ФЕВРУАРИ 2024 г

- 10 февруари 2024 г. участие в ХVІІІ Общински празник на виното „Скалица 2024” в конкурсите за бяло, червено вино и ракия.

- 14 февруари 2024 г. ден на лозаря и винаря - Празник по случай Трифон Зарезан и Св. Валентин и зарязване на лозата в центъра на с.Кукорево с участие на самодейци и жители на селото.

3.МЕСЕЦ МАРТ 2024 г.

- 1 март- честване на Баба Марта с децата от ДГ „Щурче” с.Кукорево и Ден на самодееца, баба Марта с ръчно изработените мартенички, направени от самодейци закичи малки и големи в центъра, в кметството, по магазините.

- Честване на Трети март- Националния празник на Република България, кът с рисунки, посветени на 146 години от Освобождаването на България от османско робство.

- 8 март. - Международен ден на жената

- 22 март - Първа пролет

 - Честване на рожденни и именни дни на самодейци от първото тримесечие.

 4. МЕСЕЦ АПРИЛ 2024 г.

 - 7 април – Международен ден на ромите

- 27 април - Лазаровден

- 28 април. – Цветница

- Участие на самодейци в Общински празник пролетно надиграване и надпяване „Ромбана“ с. Генерал Инзово, 2024

- 20 април Участие на певческата група в Общински пролетен празник на Художествената самодейност „Хоро се вие, песен се пее” с.Тенево, 2023

- Празници на община „Тунджа”

- Участие на самодейци във фолклорен фестивал „С песните на Кичка Савова” с.Сладун

 5.МЕСЕЦ МАЙ 2023 г.

- 2 май - Великденско боядисване на яйчица с децата от ДГ”Щурче” с.Кукорево на Велики четвъртък

- 5 май - Великденско хоро в центъра, конкурс за „Най-шарено яйце“

- 11 май участие на самодейци във фолклорен празник „Запели са, заиграли са край Сакара“ с.Мустрак

- 24 май - Ден на славянската писменост, на българската просвета и култура. Награждаване на изявени самодейци по повод 24 май.

- 31 май участие на самодейци във фолклорен фестивал „Тунджа пее и танцува“ 2024, гр.Елхово

 6.МЕСЕЦ ЮНИ 2023 г.

 - 1 юни Международен ден на детето

- 2 юни - Ден на Ботев 1848-1876. Отбелязваме деня на Ботев и на загиналите за свободата и независимостта на България, тематична изложба

- Участие на самодейци в Общински празник на традициите „Модата се мени, фолклорът остава” с.Генерал Инзово, 2024

- Участие във фолклорни празници „Славееви нощи“ 2024 град Айтос

- Участие на самодейци във НФК „С песните на Георги Чилингиров“ с.Полковник Серафимово

- Участие в Национален фолклорен фестивал „Кехлибарен грозд 2024” село Лозен, общ. Любимец

- Честване на рожденни и именни дни на самодейци от второто тримесечие.

 7. МЕСЕЦ ЮЛИ 2024 г.

 - Участие на самодейци във фолклорен фестивал „Песни и танци на мегдана” 2024 град Карнобат

 7. МЕСЕЦ АВГУСТ 2024г.

- 15 август - Богородица

 - Участие на самодейци във Фестивал „Богородична стъпка“ 2024 Ст. Минерални бани

 8. МЕСЕЦ СЕПТЕМВРИ 2024 г.

- Участие в Младежки фестивал „Тунджа-творчество и иновации 2024” с.Безмер

- Участие на певческата група в Регионален преглед на Българската фолклорна и стара градска песен Ямбол, 2024

- Участие на самодейци в Национален събор за автентичен фолклор „От извора” с.Труд, 2024

 9. МЕСЕЦ ОКТОМВРИ 2024 г.

 Откриване на творческия сезон. Събиране на самодейци в разговор какво сме направели през 2024 и какво ни предстои през 2025 година.

- 01 октомври - Ден на възрастните хора

- 26 октомври - Димитровден – честване на празника на селото. Празничен концерт за жителите.

- Участие на певческата група във фолклорен фестивал „С песните на народния певец Тодор Кожухаров” гр.Хасково

- Участие на групата за стари градски песни в Национален фестивал за стари градски песни „В прегръдката на Танголита“ гр.Нова Загора

- Честване на рожденни и именни дни на самодейци от третото тримесечие.

10. МЕСЕЦ НОЕМВРИ 2024 г.

- 01 ноември - Ден на народните будители, кът с изложба в библиотеката на книги за народните будители, тържество с учениците

- 21 ноември - Ден на християнското семейство в салона на читалището

11. МЕСЕЦ ДЕКЕМВРИ 2024 г.

- Откриване на Коледните и Новогодишни празници - украсяване на Коледната елха с децата от ДГ „Щурче” с.Кукорево

- Коледно тържество. Празнуване на Бъдни вечер, Коледа и Нова година – обичай Бъдни вечер и посрещането на коледарските групи.

- Честване на рожденни и именни дни на самодейци от четвъртото тримесечие.

В. БИБЛИОТЕЧНА ДЕЙНОСТ

Библиотечната дейност е една от основните дейности на читалището. Тя ще бъде насочена към:

 - Превръщане на библиотеката в съвременен обществен и информационен център, полезен партньор в процесите на информационно осигуряване на жителите ни-хората от различни възрасти.

1. библиотечно обслужване на жителите
2. Обновяване на застарелия библиотечен фонд чрез участие в проекти на Министерството на културата
3. попълване и обогатяване на библиотечните фондове с нови и интересни заглавия от различни области на знанието
4. Организиране на изложби и кътове с литература, витрини
5. Организиране на литературни четения в библиотеката, детската градина и училище

1. Библиотеката към читалището е на нужната висота, да се стреми да задоволява интересите и потребностите на читателите в търсене на желаната книга.Особено внимание да се отделя на малките читатели.

2. Редовно да се облепят всички книги, които са без сигнатури.

3. Да се закупуват нови книги

4. Да се отчислява литература, остаряла и овехтяла.

Г. ФИНАНСОВО-ОТЧЕТНА И СТОПАНСКА ДЕЙНОСТ

Финансирането на читалището е регламентирано в Закона за народните читалища и се осъществява по следния начин:

* Читалището финансира дейността в рамките на държавния бюджет
* Общинско финансиране
* Наеми на помещения
* Членски внос
* Рента от наем земя
* дарения
* други законови приходи

1.Читалището да работи по годишен план

2.На общите събрания да се води протоколна книга

3.Архивите да се съхраняват от секретаря на читалището

4.Да се водят редовно финансовите документи и да се съхраняват в читалището.

Д. ЗАКЛЮЧИТЕЛНА ЧАСТ

 Изпълнението на програмата ще даде възможност за реализация на набелязаните цели, задачи и дейности. Успешното им изпълнение ще спомогне за опазване и съхраняване на културното наследство във времето и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край, подпомагането и развитието на любителското художествено творчество ще стимулира младите хора.

В изпълненията на тази програма ще имаме съществен принос за развитията на образованието и културата, и превръщането на читалището не само в духовен но и като съвременен информационен център с привлекателно място за хората. Така чрез програмата ще се разкрие традициите на миналото, предизвикателствата на настоящето и надеждата за по-добро бъдеще.

Изготвил: читалищен секретар при НЧ „Виделина-1928” с.Кукорево /Веселина Димитрова/

Списъчен състав на Настоятелство и проверителна комисия:

Настоятелство:

1. Янка Тонева Луканова
2. Веселина Иванова Димитрова
3. Добринка Кунева Жекова
4. Нела Димитрова Илчева
5. Радослава Иванова Стоянова
6. Митка Петкова Георгиева
7. Гочо Георгиев Иванов

Проверителна комисия:

1. Керанка Янева Динева
2. Станка Тенева Илиева
3. Мими Димитрова Динева